**Ministru kabineta noteikumu projekta**

**„** **Pašvaldību finanšu izlīdzināšanas fonda padomes nolikums”**

## sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Pašvaldību finanšu izlīdzināšanas fonda padomes nolikums” (turpmāk – Noteikumu projekts) izstrādāts pamatojoties uz Pašvaldību finanšu izlīdzināšanas likuma 11.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015.gada 4.jūnijā Saeimā ir pieņemts jauns Pašvaldību finanšu izlīdzināšanas likums (turpmāk – Likums), kas stājās spēkā 2015.gada 2.jūlijā.Likuma 11.panta otrā daļa paredz Ministru kabinetam izdot noteikumus par Pašvaldību finanšu izlīdzināšanas fonda padomes (turpmāk – Padome) nolikumu, nosakot kārtību, kādā tiek veikta pašvaldību finanšu izlīdzināšanas un izlīdzināšanas fonda darbības pārraudzība.Lai izpildītu šo Ministru kabinetam doto deleģējumu, ir izstrādāts Noteikumu projekts, kas paredz noteikt kārtību, kādā tiek veikta pašvaldību finanšu izlīdzināšanas un izlīdzināšanas fonda darbības pārraudzība, kā arī nosaka Padomes pienākumus un tiesības, Padomes darba norisi un lēmuma pieņemšanas kārtību.Padomes sastāvs ir apstiprināts ar Ministru kabineta 2015.gada 1.oktobra rīkojumu Nr.608 „Par pašvaldību finanšu izlīdzināšanas fonda padomi”.Noteikumu projekts paredz atzīt par spēku zaudējušiem Ministru kabineta 1998.gada 19.maija noteikumus Nr.189 “Pašvaldību finanšu izlīdzināšanas fonda padomes nolikums”.   |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz pašvaldībām, Padomes sastāvā iesaistītajām institūcijām un pārstāvjiem no citām institūcijām, kas tiks uzaicināti piedalīties Padomes sēdēs ar ekspertu vai konsultantu tiesībām . |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Finanšu ministrija tai piešķirto valsts budžeta līdzekļi ietvaros nodrošina Padomes darbību un sekretariāta funkcijas, tai skaitā lietvedības apriti. Dokumentu lietvedības aprite rada administratīvās izmaksas, ko rada informācijas sniegšanas un uzglabāšanas pienākumi.Administratīvo izmaksu novērtējums un aprēķins izriet no izstrādāta noteikumu projekta 14.punkta:14. Padomes sēdes protokolu paraksta Padomes priekšsēdētājs un atbildīgais sekretārs. Parakstīto protokolu ievieto Finanšu ministrijas mājaslapā internetā.Aprēķiniem izmantoti šādi pieņēmumi:* vidējā darba alga - 5,07 *euro* stundā (Centrālās statistikas pārvaldes dati: 2015.gada jūnija mēneša vidējā darba samaksa 811 *euro*);
* laika patēriņš 6 stundas;
* informācija jāpublicē Finanšu ministrijas mājas lapā;
* sešas reizes gadā (pēc noteikumu projekta 9.punkta paredzēts, ka Padomes sēdes notiek ne retāk kā reizi ceturksnī. Ja nepieciešams, Padomes priekšsēdētājam ir tiesības sasaukt ārkārtas sēdi. Ņemot vērā minēto, tiek pieņemts, ka papildus četrām Padomes sēdēm gadā varētu tikt rīkotas divas ārkārtas sēdes. Ārkārtas sēžu skaits atkarīgs no izskatāmo jautājumu steidzamības).

C = (5.07 x 6) x (1 x 6) = 182,52 *euro*.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padomes sastāvā iesaistītās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

Finanšu ministrs J.Reirs

14.12.2015 14:16

526

Sakniņa-Šakale 67095684

elina.saknina-sakale@fm.gov.lv